Chaleeda Gilbert

Chaleeda Gilbert (lahir 21 Februari 2001), lebih dikenali sebagai Chaleeda (), ialah seorang penyanyi dan pelakon wanita Thailand. Beliau mula dikenali sebagai salah seorang peserta rancangan TV realiti nyanyian Astro Ria, Big Stage musim kedua pada 2019.

Kerjaya
Beliau memulakan kerjaya muziknya pada usia 11 tahun dan pernah menjadi salah seorang ahli kumpulan gadis Thailand, Tweenie 90' dan mula memuat naik lagu saduran di YouTube, antaranya ialah lagu "Love Yourself" nyanyian asal Justin Bieber, yang meraih lebih daripada 1.2 juta tontonan dalam tempoh lima hari.

Pada tahun 2017, beliau menandatangani kontrak bersama Rocketfuel Entertainment, sebagai salah seorang artis baru mereka, menjadikan Gilbert sebagai artis serantau yang pertama yang mengikat kontrak dengan Rocketfuel.

Beliau kemudian melancarkan single pertamanya di bawah label itu, "Ready For Love" menampilkan penyanyi rap Thai, Twopee dan meraih 1.5 juta tontonan di YouTube sejak dilancarkan.

Gilbert memulakan kerjaya lakonan pada 2017 menerusi filem seram Thai The Promise. Beliau mengadakan konsert mini pertamanya, Chaleeda Showcase yang diadakan di The Bee, Publika pada 14 Disember.

Pada April 2018, beliau melancarkan "Pretty Boy" sebagai single ketiganya, yang ditulis bersama oleh Kuizz dan Bil Musa. Video muziknya telah memperoleh 1,196,495 tontonan di YouTube.

Big Stage (musim 2)

Chaleeda menyertai Big Stage musim kedua yang bersiaran di Astro Ria. Gilbert, bersama-sama dengan Syada Amzah telah tersingkir pada minggu 5 dan 8 peserta yang mara pada minggu keenam.

Kehidupan peribadi
Chaleeda berketurunan Thailand dan British. Selain bahasa kebangsaanya, Thai, beliau juga fasih berbahasa Melayu dan Inggeris. Beliau membahagikan masanya antara Bangkok dan Kuala Lumpur. 

Chaleeda menjadikan Drake, Rihanna, August Alsina dan Melanie Martinez sebagai idolanya.

Diskografi

Filemografi

Konsert
 Chaleeda Showcase (2017)

Rujukan

Pautan luar
 
 
 
 

Kelahiran 2001
Orang hidup
Orang dari Bangkok
Penyanyi wanita Thailand
Pelakon wanita Thailand
Peserta Big Stage